اسپوتنیک‌ین خبرینه گؤره، چین‌لی بیر جراح، 5-جی تکنولوژیسی قوللاناراق 3 مین کیلومتر کنارداکی بیر خسته‌نین بئیین عملیاتینی حیاتا کئچیریب.
چین خالق قورتولوش اوردوسو عمومی خسته‌خاناسی (PLAGH) نزدینده شنبه گونو کئچیریلن عملیاتدا، دوکتور لینگ ژیپی طرفین‌دن خسته‌نین بئینینه بیر نؤروستیمولاتؤر یئرلشدیریلدی.
جراح، پکن مرکزلی چین خالق قورتولوش اوردوسو عمومی خسته‌خاناسیندا یئرلشن آراچلاری گونئی هاینانداکی کلینیک‌دن ایداره ائدیب.
3  ساعات داوام ائتمه‌سی نظرده توتولان عملیاتین ایسه پلانلاشدیردیغی کیمی باش وئردیگی و اوغورلا باشا چاتدیغی آچیقلانیب.
پارکینسون‌دان اذیت چک اولان خسته‌نین ایسه، عملیات سونراسیندا ساغلیق وضعیتی‌نین یاخشی اولدوغو اؤیرنیلدی.
خسته دا، دونیادا ایلک دفعه رئال‌لاشان بو عملیاتین آردین‌دان "اؤزومو یاخشی حیس ائدیرم" ایفاده‌لرینی ایستیفاده ائتدی.
دوکتور، عملیاتدا Huawei طرفین‌دن اینکیشاف ائتدیریلن 5-جی تجهیزات‌لی بیر بیلگی‌سایار ایستیفاده ائتدی.
حقیقی زامان‌لی کووردیناسیون خصوصیتی اولان تکنولوژی ایله باغلی دانیشان دوکتور لینگ،
خسته‌نین 3 مین کیلومتر کناردا اولدوغو هاراداسا آنلاشیلمایاجاقدی" دئدی.
بو گونه قدر ایستیفاده ائدیلن 4-جی تکنولوژیسی ویدئو و اوزاق‌دان نظارت گئجیکمه‌لری سببیله طیبی موداخیله‌لرده ایستیفاده ائده. آنجاق 4-جی ایله بو پروبلم ده آشیلمیش گؤرونور.
داها اوّل ده یئنه چین‌ده بیر حیوانین اوزاقدان عملیاتی یئنه 5-جی تکنولوژیسی ایله حیاتا کئچیریلمیشدی.
